Diari Oficial de la Generalitat Valenciana


Sumari del DOGV 9943, del 24-09-2024 (2024/9222)

ANUNCI de l'informe d'avaluació ambiental i territorial estratègica favorable del Projecte de modificació puntual dels plans parcials dels sectors 1 i 2 del PGOU de Torrent ampliació Mas del Jutge per al canvi de qualificació de diverses parcel·les en el polígon industrial.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9943

Data del DOGV
:   24-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/9222

CVE
:   ZUJW-E-0767-3888

Data del document
:   11-09-2024

Organisme emissor
:   Ajuntament de Torrent

Tipus de document
:   Anunci

En data 9 de setembre de 2024, el regidor d’Àrea de Govern d’Urbanisme, Habitatge i Medi Ambient ha emés el Decret número 8340/2024  que es transcriu a continuació:

«Fets i fonaments de dret

Antecedents

I. D’acord amb el protocol d’intencions de 30 d’abril de 2024 signat per l’Ajuntament de Torrent i la Societat Valenciana d’Inspecció Tècnica de Vehicles, S.A., per a la posada a disposició de terrenys per a la construcció i posada en funcionament d’una estació d’inspecció tècnica de vehicles (ITV) a Torrent, els serveis tècnics municipals han redactat un Projecte de modificació puntual dels plans parcials dels sectors 1 i 2 del PGOU de Torrent Ampliació Mas del Jutge per al canvi de qualificació de diverses parcel·les al polígon industrial. El projecte s’acompanya de document inicial estratègic.

II. Planejament actual, objecte i àmbit de la modificació

El planejament vigent ve constituït pels plans parcials dels sectors 1 i 2 Ampliació Mas del Jutge, el primer d’ells segons redacció donada per la seua modificació número  7 aprovada per la Junta de Govern Local el 2 de juny de 2014 i el segon aprovat definitivament per Resolució del conseller competent en urbanisme el 5 de desembre de 2000.

L’objecte de la modificació de planejament és el canvi de la qualificació de tres parcel·les de titularitat municipal:

–  Una d’elles, amb referència cadastral 0153362TN6925N7550TR i superfície de 5.956,8 3m²s qualificada actualment de zona verda, però sense que s’haja habilitat com a tal, passaria a ser equipament dotacional múltiple.

–  Altra, amb referència cadastral 3346806PD4360D8772DU, i superfície de 3.379 m² te qualificació urbanística d’ús industrial, i no es troba edificada. D’ella passarien 2.184 m² a ser zona verda-jardí i els restants 1.195 m² continuarien sent industrials.

– Finalment, la parcel·la amb referència cadastral 1171393FD7911R1065AV, amb superfície de 10.405 m² i amb ús previst d’equipament segons planejament vigent passaria a ser en part industrial (1.195 m²s) i en part zona verda, configurantse dos zones verdes -jardins de 3.736,80m² i 1.865,20m² respectivament.

Com a resultat, es produeix un increment de la superfície total de zona verda i d’ equipament al polígon industrial Mas del Jutge.

D’acord amb el projecte de modificació del planejament, la modificació que es pretén afecta única i exclusivament a l’ordenació detallada del sòl urbà.

III. Alternatives i justificació.

Al document inicial estratègic presentat es plantegen 2 alternatives: l’alternativa 0 consistent en mantindre l’ordenació vigent i l’alternativa 1 que contempla el canvi de la qualificació de les tres parcel·les, dos d’elles de manera parcial, i es justifica l’ elecció de l’alternativa 1 per a possibilitar la implantació del nou servei públic d’ estació d’inspecció tècnica de vehicles a la ciutat de Torrent.

Així, es preveu que la parcel·la amb referència cadastral 7975132WW5851E4740QX situada al carrer Paret Decantada, 13 puga destinar-se al servei públic com és l’estació d’inspecció tècnica de vehicles alhora que es mantenen les superfícies dotacionals.

IV. Consultes realitzades

El projecte s’ha sotmès a avaluació ambiental i territorial estratègica simplificada i s’han realitzat consultes, mitjançant providències de 31 de maig de 2024, a les seccions tècniques d’Espais Naturals i Serveis Ambientals i de Planejament i Gestió Urbanística per tal de determinar els possibles efectes del projecte en el medi ambient i el territori.

A conseqüència de les consultes, s’han emès informes per les seccions tècniques de Planejament i Gestió Urbanística i d’Espais Naturals i Serveis Ambientals el 4 i el 6 de juny de 2024 respectivament.

També, d’acord amb el que es proposava l’informe jurídic que consta a l’expedient, mitjançant escrits d’11 de juny de 2024 s’han efectuat consultes pel termini de trenta dies hàbils dies a la Confederació Hidrogràfica del Xúquer -per estar una de les parcel·les ubicades en zona de policia del barranc – a la Direcció General d’Urbanisme, Paisatge i Avaluació Ambiental per esta afectades dos parcel·les per nivell de perillositat geomorfològica (PATRICOVA) i a l’Associació d’Empresaris de Torrent, com a públic interessat, sense que hagen emès cap pronunciament.

V. Identificació i valoració dels possibles efectes en el medi ambient.

La Secció d’Espais Naturals i Serveis Ambientals indica en el seu informe que la proposta de planejament no te efectes significatius en el medi ambient i en concret que:

–  no produeix increment significatiu en el consum de recursos.

– no s’observen consideracions ambientals a tindre en compte per promoure el desenvolupament sostenible.

– no suposa afecció sobre elements significatius del patrimoni natural.

– no produeix afeccions significatives en biodiversitat, geodiversitat, fauna, flora, sòl, aigua, aire, soroll o factors climàtics.

– no s’observen condicionants que impedisquen adaptar l’actuació a la normativa sectorial referent al medi ambient

– L’àrea afectada es troba dins d’un polígon industrial amb activitats industrials i de serveis de característiques semblants, cosa per la qual els efectes ambientals esperats seran compatibles en l’entorn. Hi haurà un major trànsit de vehicles en la zona que generarà major contaminació acústica i atmosfèrica però s’entén que serà dins d’uns nivells acceptables.

La Secció Técnica de Planejament i Gestió Urbanística assenyala que la proposta de planejament :

– no te incidència en el model territorial vigent, atès que no es modifica l’ordenació estructural.

– no produeix afeccions significatives en el paisatge.

– no es preveu que de l’aplicació del projecte es deriven o executen projectes ni activitats subjectes a avaluació d’impacte ambiental, ni influeix en altres plans o programes.

– no afecta a elements de patrimoni cultural.

– no te efectes sobre elements estratègics del territori.

S’assenyala que el projecte queda afectat per servituds sectorials, com son la servitud aeronàutica de l’Aeroport de València, la zona de policia de barranc de la Guindilla i perillositat d’inundació i perillositat geomorfològica definides al PATRICOVA. Així mateix s’adverteix la necessitat d’ajustar-se al que disposa el Pla acústic municipal.

VI. S’ha emès informe per la cap del Servei Jurídic Administratiu de l’Àrea de Territori i Ciutat indicant la procedència de emetre informe ambiental i territorial estratègic favorable en el procediment simplificat d’avaluació ambiental i territorial estratègica del projecte.

Consideracions jurídiques

Primera. L’avaluació ambiental estratègica procedeix d’acord amb allò que s’ estableix als articles 22 del text refós de la Llei de sòl i rehabilitació urbana aprovat per Reial decret legislatiu 7/2015 de 30 d’octubre, 6 de la Llei 21/2013 de 9 de desembre d’avaluació ambiental i 46 del text refós de la Llei d’ordenació del territori, urbanisme i paisatge de la Comunitat Valenciana, aprovat pel Decret legislatiu 1/2021 de 18 de juny.

Segona. L’òrgan ambiental i territorial competent per a realitzar l’avaluació és en aquest cas l’Ajuntament donat que es tracta d’una modificació d’un instrument de planejament que afecta únicament a l’ordenació detallada de sòl urbà, segons disposa l’article 49.2 del text refós de la Llei d’ordenació del territori, urbanisme i paisatge de la Comunitat Valenciana, aprovat pel Decret legislatiu 1/2021 de 18 de juny.

L’atribució de la funció de resoldre l’avaluació correspondria a l’alcalde en virtut de la competència residual que li atorga l’article 124.4 ñ) de la Llei de bases de règim local, si be les competències en matèria d’urbanisme es troben delegades pel Decret número 1661/2020 de 14 d’abril en la tinent alcalde de l’Àrea de Gestió de la Ciutat i Seguretat.

Tercera. S’ha seguit la tramitació prevista als articles 50 i 53 del text refós de la Llei d’ordenació del territori, urbanisme i paisatge de la Comunitat Valenciana.

D’acord amb el que disposa l’article 53 TRLOTUP el procediment pot continuar en cas de no haver-se rebut pronunciaments en el termini establert de trenta dies hàbils per a les consultes.

A la vista dels informes tècnics que consten a l’expedient, procedeix emetre una resolució d’informe ambiental i territorial estratègic per considerar que la modificació del Pla no te efectes significatius en el medi ambient i el territori i resoldre l’avaluació pel procediment simplificat i indicar la procedència de la tramitació del pla d’acord amb el que preveuen els articles 61 i següents del TRLOTUP.

Quarta. D’acord amb el que estableix l’article 53.8 TRLOTUP, la resolució de l’informe ambiental i territorial estratègic emesa en el procediment simplificat és susceptible de recursos administratius i jurisdiccionals.

Vista la proposta de resolució PR/2024/3094 de 5 / de setembre / 2024.

I d’acord amb les competències delegades a este regidor en virtut del Decret d'alcaldia 2711/2023, de 22 de juny

RESOLUCIÓ

*Primer*

Emetre informe ambiental i territorial estratègic favorable, en el procediment simplificat d’avaluació ambiental i territorial estratègica, del Projecte de modificació puntual dels plans parcials dels sectors 1 i 2 del PGOU de Torrent Ampliació Mas del Jutge per al canvi de qualificació de diverses parcel·les al polígon industrial, i procedir a la tramitació del pla.

*Segon*

Publicar extracte de la resolució al *Diari Oficial de la Generalitat Valenciana*, i posar-ho a disposició del públic a la pàgina web municipal i donar compte al Ple.

*Tercer*

Notificar la resolución a les persones interessades, amb expressió dels recursos procedentes.»

  

Torrent, 11 de setembre de 2024

José Francisco Gozalvo Llácer

Tinent alcalde delegat de l'Àrea d'Urbanisme, Vivenda i Medi Ambient